Държавен вестник, бр. 12, 2012 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  12
5. Изисквания към материалната база
Обучението по теория на професията се 
осъществява в учебни кабинети, а по учебна 
практика – както в учебно-тренировъчни каби­
нети и спортни зали на обучаващата институция, 
така и в закрита материална спортна база на 
други спортни организации и фирми.
5.1. Учебни кабинети
Обзавеждането на учебните кабинети под­
помага ефективното провеждане на препода­
вателската и учебната дейност. Обзавеждането 
и оборудването на учебния кабинет включват: 
работно място на преподавателя (работна маса и 
стол), работно място на всеки обучаван (работна 
маса и стол), учебна дъска – по възможност 
бяла, мебели (предимно шкафове за различни 
цели), гладка свободна стена за окачване на 
нагледни материали, учебни видеофилми, ек­
ран за прожектиране, мултимедия, компютър, 
шрайбпроектор и други дидактически средства 
за обучение.
Необходимо е обучаващата институция да 
разполага с отделен кабинет за обучение по 
чужд език и учебен кабинет за компютърно 
обучение с работно място за преподавателя 
(работна маса с компютър, стол) и работно 
място на всеки обучаван (работна маса с ком­
пютър, стол).
5.2. Обучението по практика на професията 
се извършва в реална работна среда – стади­
они, открити и закрити спортни зали, плувни 
басейни и други спортни комплекси, оборудвани 
със спортни уреди и технически съоръжения, 
необходими за провеждането на високоефек­
тивен тренировъчен процес.
Броят на спортните уреди и съоръжения е в 
зависимост от съдържанието на техническата 
подготовка и изискванията на правилниците по 
конкретните видове спорт и броя на обучаваните. 
За осигуряване на методико-практическата 
подготовка на обучаваните, за планиране и про­
веждане на общата и специфичната физическа 
подготовка на състезателите по вид спорт са 
необходими уреди за аеробна подготовка – вело­
ергометри, рекумбент байкове; бягащи пътечки 
за ходене и бягане, с възможност за регулира­
не твърдостта на платформата и промяна на 
наклона от ± 5 до ± 22 градуса на лентата; 
крос-тренажори; степери; въженца за скачане 
и различни машини и специализирани уреди 
за фитнес подготовка.
Видовете спортни уреди и съоръжения се 
актуализират периодично в зависимост от броя 
на обучаваните, спецификата на обучението по 
конкретния вид спорт, възрастовите аспекти на 
обучаваните и др.
6. Изисквания към обучаващите
6.1. По теория
Право да преподават теория имат лица с 
образователно-квалификационна степен „ма­
гистър“ или „бакалавър“ от професионални 
направления „Спорт“ и „Педагогика на обуче­
нието по физическо възпитание“ от Класифи­
катора на областите на висше образование и 
професионалните направления, приет с ПМС 
№ 125 от 2002 г. (ДВ, бр. 64 от 2002 г.; посл. 
изм., бр. 94 от 2005 г.) по специалности, които 
съответстват на учебните предмети (модули) 
от отрасловата и специфичната задължителна 
професионална подготовка.
6.2. По практика 
Право да преподават практика имат лица с 
образователно-квалификационна степен „магис­
тър“ или „бакалавър“ с придобита правоспособ­
ност, която е минимум с една степен по-висока 
от тази на завършващите, по специалности, 
съответстващи на учебните предмети (модули) 
от отрасловата и специфичната задължителна 
професионална подготовка.
Препоръчително е на всеки три години обу­
чаващите да преминават курс за актуализиране 
на професионалните знания и умения.
743
НАРЕДБА № 17
от 9 януари 2012 г.
за придобиване на квалификация по профе­
сията „Инструктор по адаптирана физическа 
активност и спорт за хора с увреждания“
Раздел I
Общи положения
Чл. 1. С тази наредба се определя Дър­
жавното образователно изискване (ДОИ) за 
придобиването на квалификация по професията 
813040 „Инструктор по адаптирана физическа 
активност и спорт за хора с увреждания“ от 
област на образование „Услуги за личността“, 
професионално направление 813 „Спорт“ съглас­
но Списъка на професиите за професионално 
образование и обучение по чл. 6, ал. 1 от Закона 
за професионалното образование и обучение.
Чл. 2. Държавното образователно изискване 
за придобиването на квалификация по професия­
та 813040 „Инструктор по адаптирана физическа 
активност и спорт за хора с увреждания“ съглас­
но приложението към тази наредба определя 
изискванията за придобиването на четвърта 
степен на професионална квалификация за 
специалността 8130401 „Адаптирана физическа 
активност и спорт за хора с увреждания“.
Чл. 3. Въз основа на ДОИ по чл. 1 и рам­
ковата програма по чл. 10, ал. 3, т. 4 от Закона 
за професионалното образование и обучение се 
разработват учебни планове и учебни програми 
за обучението по специалността по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определят про­
фесионалните компетенции в края на обучението 
по професията, които гарантират на обучаемия